Aurreneko aldia da Usansolok Mendi Duatloia antolatuko duena. Hitzordua azaroaren 8an, igandez, 11:00etatik aurrera izango da eta “Usansolo inguruan ditugun mendietan barrena ibiliko dira partaideak”, dio Unai Etxezarragak, antolatzaileetako batek. Izena emateko epea azaroaren 7an 22:00etan bukatuko da eta antolatzaileek diotenez, 100 eta 150 lagun inguruko partaidetza espero dute.